З яравых культур у прыярытэце кукуруза і пшаніца. На долю апошняй прыходзіцца 130 гектараў. Перавагу гэтай культуры ў гаспадарцы аддаюць зыходзячы з бальнасці раллі , якую мясцовыя аграрыі пяшчотна называюць пшанічнай. У мінулым годзе ААТ “Агра-Кобрынскае” рэалізавала дзяржаве 2200 тон пшаніцы вышэйшага гатунку. Менавіта гэтую культуру высяваў у час майго прыезду ў гаспадарку адзін з лепшых механізатараў Сяргей Жолах. Як заўважыў Сяргей Селівестраў, яравую сяўбу пры спрыяльных умовах надвор’я ў гаспадарцы плануюць завяршыць у першай дэкадзе мая. Фронт работы, улічваючы, што на сяўбе заняты адзін пасяўны агрэгат, на гэты тэрмін “салідны” . Нагадаем, што акрамя вытворчасці малака і мяса, у ААТ “Агра-Кобрынскае” добра развіта агародніцтва. Тут аддаюць перавагу цукровым і сталовым буракам, моркве, капусце, бульбе. Агародніна ў апошні час пераважна трапляе на спажывецкі стол да кабрынчан, у тым ліку ў сталовыя школ і дзіцячых садоў.